৩-৪ দফায় পঞ্চায়েত নির্বাচন হবে। সূত্রের খবর, মে-এর দ্বিতীয় সপ্তাহের মধ্যেই ভোটপর্ব শেষ করতে হবে। রমজান মে শুরুর আগেই ভোটপর্ব শেষ করতে চায় রাজ্য সরকার। রাজ্যের প্রায় ৬০ হাজার আসনে পঞ্চায়েত নির্বাচন হবে। ২০১৯ সালের লোকসভা ভোটের আগে এই ভোট সব রাজনৈতিক দলের কাছে অগ্নিপরীক্ষা। গত পাঁচ বছরে যে উন্নয়নের কাজ হয়েছে, তার বিস্তারিত বিবরণসহ পুস্তিকাও তৈরি করছে পঞ্চায়েত দপ্তর। সেখানে গ্রামীণ রাস্তা, জল সরবরাহ, ১০০ দিনের কাজ, মিশন নির্মল বাংলা, বাড়ি তৈরি, সেচের ব্যবস্থা করা প্রভৃতি প্রাধান্য পাবে।